פקונדו רונקגליה

פקונדו סבסטיאן רונקגליה (בספרדית: Facundo Sebastián Roncaglia; נולד ב-10 בפברואר 1987 בצ'חארי שבארגנטינה) הוא כדורגלן ארגנטינאי המשחק בעמדת המגן הימני בקבוצת אריס לימסול. יודע לשחק גם כבלם. רונקגליה נולד בצ'חארי שבמחוז אנטרה ריוס, ארגנטינה, להורים ממוצא איטלקי. הוא גדל במחלקת הנוער של בוקה ג'וניורס. ב-21 באוקטובר 2007 ערך רונקגליה את הופעת הבכורה שלו בליגת העל הארגנטינאית בתיקו 1:1 נגד אסטודיאנטס לה פלאטה. הוא לקח חלק בזכייתה של בוקה ג'וניורס באליפות ארגנטינה באפרטורה 2008. ב-27 ביולי 2009 הושאל רונקגליה לאספניול מליגת העל הספרדית. ב-30 באוגוסט ערך את הופעת הבכורה שלו במועדון, כששיחק 90 דקות בהפסד 1:0 לאתלטיק בילבאו במסגרת המחזור הראשון בליגה. ב-29 בנובמבר הורחק לראשונה בקריירה, לאחר שספג כרטיס צהוב שני בהפסד 4:0 לאתלטיקו מדריד במסגרת המחזור הרביעי בליגה. הוא חזר לבוקה ג'וניורס בתום העונה, לאחר שערך 21 הופעות ליגה באספניול. עם חזרתו הושאל רונקגליה לאסטודיאנטס לה פלאטה מליגת העל הארגנטינאית. ב-8 באוגוסט 2010 ערך את הופעת הבכורה שלו במועדון, כששיחק 90 דקות בניצחון 1:0 על ניואל'ס אולד בויס במסגרת המחזור הראשון בליגה. הוא ערך 25 הופעות ליגה במועדון וזכה איתו באליפות ארגנטינה באפרטורה 2010. בחודש יולי 2012 הצטרף רונקגליה לפיורנטינה מהסרייה א' בהעברה חופשית. ב-18 באוגוסט ערך את הופעת הבכורה שלו במועדון, כששיחק 90 דקות בניצחון 2:0 על נוברה במסגרת הגביע האיטלקי. ב-25 באוגוסט ערך את הופעת הבכורה שלו בסרייה א', כששיחק 90 דקות בניצחון על אודינזה במסגרת המחזור הראשון. ב-22 בספטמבר הבקיע רונקגליה את שער הבכורה שלו במועדון, שער בדקה ה-20 בתיקו 1:1 נגד פארמה במסגרת המחזור הרביעי בליגה. בעונתו הראשונה במועדון ערך רונקגליה 24 הופעות ליגה והבקיע שלושה שערים, ובעונתו השנייה הוסיף 13 הופעות ליגה. לקראת עונת 2014/2015 הושאל רונקגליה לגנואה, גם היא קבוצה מהסרייה א'. ב-14 בספטמבר 2014 ערך רונקגליה את הופעת הבכורה שלו במועדון, במשחק ליגה נגד קבוצת האם שלו, פיורנטינה, במסגרת המחזור השני. הוא הורחק בדקה ה-72 של המשחק לאחר שספג שני כרטיסים צהובים. בעונת ההשאלה שלו בגנואה ערך רונקגליה 32 הופעות ליגה. בתום העונה חזר לפיורנטינה. ב-12 ביולי 2016 חתם לארבע שנים בסלטה ויגו. ב-22 באוגוסט ערך את הופעתו הבכורה בקבוצה בהפסד 0–1 ללגאנס. ב-6 באוקטובר 2016 הבקיע את שערו הראשון בניצחון 1–2 על ולנסיה. ב-11 במאי 2017 כבש שער בחצי גמר הליגה האירופית בתיקו 1-1 נגד מנצ'סטר יונייטד בו הורחק באדום. ב-31 בינואר 2019 הושאל לוולנסיה עד לתום העונה. ב-10 בפברואר ערך את הופעתו הבכורה בתיקו 0-0 נגד ריאל סוסיאדד. בסיום העונה זכה עם הקבוצה בגביע הספרדי. ב-8 באוגוסט 2019 חתם באוססונה לעונה אחת. ב-25 בספטמבר ערך את הופעתו הבכורה בקבוצה בהפסד 2-0 לריאל מדריד. ב-5 באוקטובר כבש את שערו הראשון בניצחון 2-1 על ויאריאל. ב-24 באוגוסט 2021 חתם באריס לימסול הקפריסאית. ב-16 בנובמבר 2013 ערך רונקגליה את הופעת הבכורה שלו בנבחרת ארגנטינה, כששיחק 63 דקות בתיקו 0:0 נגד נבחרת אקוודור במשחק ידידות. הוא היה חלק מהסגל של המאמן חרארדו מרטינו לקופה אמריקה 2015, ושיחק במשחק הפתיחה בו סיימה נבחרת ארגנטינה בתיקו 2:2 נגד נבחרת פרגוואי. נבחרת ארגנטינה סיימה את הטורניר כסגנית הזוכה. אליפות ארגנטינה (3): אפרטורה 2008, אפרטורה 2011, 2022 גביע ארגנטינה (1): 2011/2012 אליפות ארגנטינה (1): אפרטורה 2010 גביע המלך הספרדי (1): 2018/2019 מדיה וקבצים בנושא פקונדו רונקגליה בוויקישיתוף פקונדו רונקגליה, באתר Transfermarkt פקונדו רונקגליה, באתר Soccerway פקונדו רונקגליה, באתר BDFutbol פקונדו רונקגליה, באתר National Football Teams פקונדו רונקגליה, באתר FootballDatabase.eu